rlitschk/wikidir huggingface dataset:
Margeir Pétursson (* 15. Februar 1960 in Reykjavík) is en ieslännsch Schachspeler. Margeir Pétursson kreeg 1978 vun de FIDE den Titel Internatschonaler Meester un 1986 den Grootmeestertitel. He weer ieslännsch Meester in de Johren 1986 un 1987. Sien Elo-Tall bedrocht 2540 (Stand: Oktober 2012). He wurrd aber as inaktiv wert, wiel he siet 2003 kien wert Schachpartie mehr speelt hett. Zonenturnier Gausdal 1985: 1./2. Platz Reykjavík 1985: 2.Platz Hastings-Schachturnier 1985/86: 1. Platz (sien wohl bekanntst Spood, dat traditschoonsriek Turnier vun Hastings weer aber in disse Tiet nich mehr so stark besett) Tórshavn 1987: 1. Platz Akureyri 1988: 3. Platz Reykjavík 1989: 2. Platz Lugano Open 1989: 1./2. Platz mit starken 8 ut 9 Partien (gemeensam mit Kortschnoi, den Sieger nah de Fienwertung; 184 Deelnehmer, ünner annern Hübner, Larsen, Lautier, Miles, Hort, Piket, Nunn, Seirawan, Sax, Nikolic, E. Torre) Zonenturnier Espoo 1989: 2.-4. Platz (2. Rang nah Steekkamp mit Qualifikatschoon för dat Interzonenturnier in Manila 1990) Islännsch Meesterschap Gardabaer 1991: 1.-3. Platz Aarhus 1993: 1. Platz Valby 1994: 1. Platz K41 Kopenhagen 1995: 1. Platz Olafsson Reykjavík 1995: 2. Platz 1996 wurr en Book vun Pétursson över dat Awerbach-System mit den Titel King's Indian Defence: Averbakh Variation dör den Verlag Cadogan
Mariano Rumor (* 16. Juni 1915 in Vicenza; † 22. Januar 1990 in Rom) weer en italieensch Politiker. He weer van 1968 bit 1970 as ok van 1973 bit 1974 Ministerpräsident vun Italien. 1946 weer he Liddmaat vun de Verfaatensgeven Versammeln. Van 1959 bit 1963 weer Rumor Landwertschapsminister vun Italien, 1963 denn för en körten Tiet Binnenminister vun Italien, dornah van 1964 bit 1969 Vörsitter (segretario) vun de Christdemokraten. Todem weer he van 1974 bit 1976 in de Nahfolge vun Aldo Moro Butenminister vun Italien un in de Funktschoon Präsident vun den Ministerraat vun de Europääsch Gemeenschapen in dat tweet Halfjohr 1975. Wiederhen weer Rumor Präsident vun de Internatschonaal Union vun christlich Demokraten. Mariano Rumor. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Personennaamdatei
Jon Rollason (* 9. April 1931 in Birmingham; † 20. Februar 2016 in Llandudno, Wales) weer en britischen Schauspeler un Schriever. Sien eersten Optreden in’t Feernsehn harr Rollason Mitt vun de 1950er Johren in de Kinnerreeg The Children of the New Forest. Dat weer för em teemlich swoor, disse Loopbahn intoslahn. In de Anfangstiet harr he kuum Geld , üm sik un sien Familie över de Runnen to bringen. Bekannt worrn is he mit dien Rull in de Krimireeg The Avengers, mit de he to’n eersten mol in de Prime Time to sehn weer. Man, sien Rull weer blots as Twüschenlösung dacht, as dat Kunzept vun de Reeg ümstellt weer. Un so bleev dat bi jüst mol dree Optreden. He harr later aver en Duerrull in de Sepenoper Coronation Street, de he mehrere Johren lang speelt hett. Dorna kemen wietere Rullenin verschedene Feernsehregen, de in Grootbritannien geern sehn weern, as to’n Bispeel Z-Cars oder Crossroads. He füng to de Tiet ok an sülvst Manuskripten to schrieven as ünner annern för Crossroads. To sien besten Optreden tellt sien Rull as Journalist Harold Chorley in de Reeg Doctor Who. Blangen dat Feernsehgewarf hett Rollason ok as Schriever un Dramatiker arbeit. Eenige vun
Johann Caspar Herterich (ok Johann Kaspar Herterich; * 3. April 1843 in Ansbach; † 26. Oktober 1905 in München) weer en düütsch Historien- un Genremaler un inflootriek Lehrer an de Münchner Königlichen Kunstakademie. Johann Caspar Herterich weer de Söhn vun den Bildhauer un Restaurator Franz Herterich (1798–1876) un de öllere Bröer vun den Maler Ludwig von Herterich. Nahdem he nah München trucken weer, wurr he en Schöler vun Philipp Foltz un Carl Theodor von Piloty. Af 1882 weer he Hülpslehrer un siet 1884, as Nahfolger vun Gyula Benczúr, Perfesser an de Königliche Kunstakademie in München in de Natuurklass. To sien Schöler hebbt ünner annern tellt Benno Elkan, Iosif Iser, Bruno Paul Hetze, Alexander Eckener, Max Slevogt, Theodor Doebner, August Wilde, Max Hein-Neufeldt, Leonid Ossipowitsch Pasternak un Josef Wittmann. Af un to wurrn Arbeiten vun den Künstler in' Auktschoonshannel anboden. Anton Bettelheim: Biographisches Jahrbuch und deutscher Nekrolog, G. Reimer, 1907, S. 180 Matrikelverteken vun de Akademie der Bildenden Künste [1] Johann Caspar Herterich: Früh übt sich!, Ööl up Lienwand, bi artnet.de Katalog der Kgl. Neuen Pinakothek in München. Neue Pinakothek, Bruckmann, 1913, S. 55 Paul Pfisterer, Claire Pfisterer: Signaturenlexikon. Walter de Gruyter, 1999, S. 295 ISBN 978-3-1101-4937-1 Johann Caspar Herterich. Mehr
De Emmer, ok Emmel, Ammer oder Ammel (anner Naams in den düütschen Spraakruum sünd ok Kübel , Amper, Kufe, Küfe, Bütte), is en nah baben apen zylindrisch oder swaak konisch Behälter mit flach, seltener wölbt Boden, de ut ünnerscheedlich Materialien, fröher meestens ut Holt oder Ledder, hüüt ut Metall oder Kunststoff besteiht. De kann man as Transportmiddel völsiedig insetten. Meestens wurrd he to’n Transport vun Fleetigkeiten oder Schüttgoot bruukt. To’n Dragen is de Emmer meest mit en beweglichen Henkel versehn, de ni dat Utschütten oder Utgeeten vun den Inholt rünnerleggt wurrn kann. Da Woort Emmer lett sück etymologisch över middelhoochdüütsch e(i)nber, e(i)mber, olthoochdüütsch eimpar as Lehnbillen up latiensch amphora „Henkelkroog“ torüchführen (ahd. b(h)eran, tragen to greeksch φερειν). Ok de süüddüütsch Dialektutdruck Amper drüff sien Wuddels in dat latiensch Woort Amphora hemm. Der henkellose Bottich (olthoochdüütsch botah, vgl. engelsch body, Rump ahn Gleeder) wurr in’ Loop vun dat Middelöller tonehmen dör den eenhenkligen e(i)n-amber un den tweehenkligen zuo-amber, den Zuber, ersett. Ok noorddüütsch Bütte, Pütz oder Pütze leiden sück etymologisch as Bottich af. Dat bairisch-alemannsche Woort Kübel heev dat all in dat Middelhoochdüütsch un wurr ut dat middellatiensch copa bild, to dat latiensch Woort cupella, Drinkgefäß, Beeker bzw. cupa, Tünn afleit.
Dat τ-Lepton, Tau-Lepton oder Tauon is dat swoorste vun de dree laadten Leptonen vun’t Standardmodell vun de Elementardeelkenphysik. Sien Masse bedriggt 1,777 GeV/c2, also ruchweg 3500 mol so veel as dat Elektron. Sien Levensduer is dorgegen bannig lütt un liggt bi ruchweg 2,906±0,010 · 10−13 s. De Beteken Tauon oder beter de greeksche Bookstaav τ is na dat greeksche Woort τρίτην (tríton, „de Drüdde“) wählt worrn, vunwegen dat dat τ-Lepton dat drüdde laadte elektronenordige Deelken is. Opdeckt weer dat Tauon in’t Johr 1975 vun Martin L. Perl un sien Mitarbeiters an’n SLAC bi en Elektron-Positron-Kollision in’n SPEAR-Ring. Vör allen för disse Opdecken hett Perl 1995 den Nobelpries för Physik kregen. Dat τ-Lepton kann in de lichteren Leptonen verfallen τ − → e − + ν ¯ e + ν τ ( 17.83 ± 0.04 ) % {\displaystyle \tau ^{-}\to e^{-}+{\bar {\nu }}_{e}+\nu _{\tau }\quad (17.83\pm 0.04)\%} τ − → μ − + ν ¯ μ + ν τ ( 17.41 ± 0.04 ) % {\displaystyle \tau ^{-}\to \mu ^{-}+{\bar {\nu }}_{\mu }+\nu _{\tau }\quad (17.41\pm 0.04)\%} man ok in verschedene Hadronen, as to’n Bispeel Pionen oder Kaonen. Disse List wiest en Utwahl vun de tallrieken Verfallsmööglichkeiten): τ − → π
The Lucky Texan is de Titel vun en US-amerikaanschen Westernfilm ut dat Johr 1934 vun Robert N. Bradbury mit John Wayne in de Hööftrull. De Film weer an verscheden Öörd in Kalifornien dreiht, de Premiere hett an’n 22. Januar 1934 in de USA stattfunnen. Jerry Mason will den letzten Wunsch vun sien Vadder nakamen un söcht den sien besten Fründ Jake Benson op. Den schall he op sien Farm to Hand gahn. Tosamen maakt se Jake sien Hoofsmeed wedder apen. Dor hebbt se een Dag en Peerd, dat sik en Steen in’n Hoof peddt harr, den se wegmaakt. Later fallt jem op, dat de Steen in Wohrheit ’n Kluten Gold is. Also maakt se sik op de Söök un finnt wohrhaftig en rieke Goldader. Jemehr Büüt verkööpt de beiden so geheem as dat geiht in de Stadt bi Harris un Cole. Harris kriggt aver liekers Nied un hett dat bito ok op de Farm vun den ollen Benson afsehn. Dör en Trick kriggt he Jake dorto, sien Ünnerschrift ünner den Koopverdrag vun de Ranch to setten – ahn dat he wat dorvun mitkriggt. Harris hett nu vör, Jake üm de Eck to bringen. Dorna kann he ahn Lasten mit den
Stefanie Vögele (* 10. März 1990 in Leuggern) is en Swiezer Tennisspelerin. Stefanie Vögele, de all mit veer Johr mit dat Tennisspelen anfung, hett 2013 hör bither best Saisonleistung afleefert, as se bi de French Open in Paris de darte Runn recken dee. Up de WTA Tour stunn se 2009 in Portoroz in't Halffinale (Nedderlaag gegen Sara Errani), in Birmingham un Tashkent jeweils in't Veertelfinale (gegen Li Na bzw. Akgul Amanmuradova). Bi de ITF-Turnieren in Bukarest (Siegerin: Andrea Petković) un Nottingham (Siegerin: Maria Elena Camerin) weer se Finalistin, wiels se in Cueno (gegen Varvara Lepchenko) un in Dubai (gegen Sandra Záhlavová) jeweils in't Halbfinale utscheeden dee. An't Johresenn' leeg se up Platz 75 vun de WTA-Weltranglist. 2010 reck se bi de Australian Open in Melbourne de tweet Runn. In Portoroz reck se dat Veertelfinale, dat se gegen de Lokalmatadorin Polona Hercog verlor. 2011 stunn se bi ITF-Turnieren eenmal in't Finale (Dreesatznedderlaag gegen Marta Domachowska ut Polen) un tweemal in't Halffinale. Up de Tour reck se blots in Budapest dat Achtelfinale (gegen Sara Errani). Bi de Grand-Slam-Turnieren keem se jeweils nich över de Qualifikatschoon herut. 2012 reck se bi dat Sandplatzturnier in Charleston (USA) eenmal mehr dat Achtelfinale. In Paris un
Wulfenbüttel (Wulffenbüttel) is 'ne Kreisstadt in Neddersassen nich wiet vun Bronswiek. För ne lange Tiet weer se ok de Residenzstadt vun 't welfische Deel-Hartogdom Bronswiek-Lünborg-Wulfenbüttel. Dit Hartogdom was later dat Hartogdom un denn de Freestaat Bronswiek. De Wulfenbüttlers sünd mächtig stolt op jehmer Fachwarkhüüs, op jehmer Slott un op de Herzog August Bibliothek, de ok dat Evangeliar vun Hinnerk de Leuw opbewohrt. Wulfenbüttel harr in Dezember 2019 52.165 Inwahners up en Flach vun 78,51 km² un is ünnerdeelt in 7 Stadtdeelen (Karnstadt) un 10 Oortschapen (ingemeent). Christian Wilhelm Büttner (1716-1801), Naturfoscher un Chemiker
Philipp Eberhard Hermann Kohlschreiber (* 16. Oktober 1983 in Augsborg) is en düütsch Tennisspeler. De Rechtshänder fung sien Loopbahn bi den TC Augsburg Siebentisch an un speel af 1997 för den MTTC Iphitos. In dat Johr 2000 speel Kohlschreiber in Eckenthal sien eerst ATP-Turnier un hett sück dorför entscheeden, af 2001 Tennisprofi to wurrn. Van 2001 bit 2004 weer Kohlschreiber Liddmaat vun de Bundsligamannschap vun den TC Bamberg. Van 2005 bit 2008 hett he denn för Blau-Weiß Neuss in de Bundsliga speelt. 2003 speel Kohlschreiber sien eerstes Grand-Slam-Turnier bi de US Open, verlor aber in de eerst Runn gegen David Nalbandian. 2004 reck he dor mit en Sieg över Julien Benneteau de tweet Runn, verlor aber denn gegen Feliciano López knapp in fiev Satzen. In' August 2004 stunn Kohlschreiber eerstmals in den Top 100 vun de Weltranglist. Siet 2005 stunn he bi all Grand-Slam-Turnieren in't Hööftfeld. Bi de Australian Open keem he 2005 in't Achtelfinale, wo he gegen Andy Roddick utscheeden dee. Bi de anner Grand-Slam-Turnieren weer all immer in de eerst Runn Sluss. In' Oktober 2005 wunn he mit sien Partner Lars Burgsmüller sien eerst ATP-Turnier in't Düppel. 2006 kunn sück Kohlschreiber in den Top 100 vun de Weltranglist
De Universidade Estadual de Feira de Santana (UEFS) is mit üm un bi 7.000 Lüde, de dor studeeren doot un mit mehr as 450 Lüde ut de Wetenschop de gröttste Hoochschool vun de Stadt Feira de Santana. Orçamentos da UEFS entre 2006 e 2010 Alunos acampam na Uefs em protesto contra má qualidade da comida Universidade Estadual de Feira de Santana. Mehr Biller, Videos oder Audiodateien to’t Thema gifft dat bi Wikimedia Commons. Universidade Estadual de Feira de Santana
Disse Artikel is man blots en Stubben. Du kannst Wikipedia helpen un em verbetern. De Universität Bahia is en Universität in Salvador, Brasilien. De Grünnen geiht torüch up dat Johr 1946. Histórico About UFBA Historical Information - UFBA Ufba em Números Universidade Federal da Bahia. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de UFBA (Portugeesch)
Notorious is de Titel vun en US-amerikaanschen Kriminalfilm un Thriller vun den engelschen Speelbaas Alfred Hitchcock ut dat Johr 1946. Dat Dreihbook is vun Ben Hecht schreven worrn un baseert op en Infall vun Hitchcock un en Kortgeschicht vun den Journalist John Taintor Foote vun 1912. Produzeert weer de Film vun Hitchcock för RKO Radio Pictures. De Vadder vun de US-Amerikanersche Alicia Huberman warrt gegen’t Enn vun’n Tweeten Weltkrieg wegen Landsveraat veroordeelt un blifft bald dorop in’t Gefängnis doot. Op ehr warrt de Geheemagent T.R. Devlin ansett. De US-Geheemdeenst weet ut en Afhöörprotokoll, dat Alicia de USA gegenöver loyal is un de Tosamenarbeit mit ehrn Vadder streng aflehnt hett. Alicia, de en Problem mit dat Supen hett, un Devlin verkiekt sik in’nanner. Man, de Geheemdeenst hett en annern Plaan: Alicia schall Kuntakt opnehmen to en fröheren Mitarbeiter vun ehrn Vadder, Alexander Sebastian, de fröher al mol in ehr verschoten weer un intwüschen Nazis vun de IG Farben na Brasilien slüüst. Wenn se sik wedder mit em inlaten deit, so haapt de Geheemdeenst, kriggt se villicht wat aver de Plaans vun de Bande rut. Devlin hett Bedenken, man he ünnerdrückt sien Geföhlen ut Plichtgeföhl un bringt Alicia dorto, sik an Sebastian
Disse Artikel is man blots en Stubben. Du kannst Wikipedia helpen un em verbetern. De Universität Minas Gerais is en Universität in Belo Horizonte, Minas Gerais, Brasilien. De Grünnen geiht torüch up dat Johr 1927. Latin American University Rankings Complete list of the best Brazilian universities (in Portuguese) (in portuguese) Universidade Federal de Minas Gerais. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de UFMG (Portugeesch)
Disse Artikel is man blots en Stubben. Du kannst Wikipedia helpen un em verbetern. De IFBA is en Universität in Salvador, Brasilien. De Grünnen geiht torüch up dat Johr 1910. Evolução Histórica do IFBA Lei 11.892/2008 - Institui a Rede Federal de Educação Profissional, Científica e Tecnológica, cria os Institutos Federais de Educação, Ciência e Tecnologia, e dá outras providências. Websteed vun de IFBA (Portugeesch)
Disse Artikel is man blots en Stubben. Du kannst Wikipedia helpen un em verbetern. De CEFET-MG is en Universität in Belo Horizonte, Minas Gerais, Brasilien. De Grünnen geiht torüch up dat Johr 1910. Unidade do CEFET-MG em Contagem começa a funcionar no primeiro semestre de 2012 CEFET-MG ofertará novos cursos na Unidade de Contagem Portal MEC Centro Federal de Educação Tecnológica de Minas Gerais. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de CEFET-MG (Portugeesch)
Disse Artikel is man blots en Stubben. Du kannst Wikipedia helpen un em verbetern. De CEFET-RJ is en Universität in Rio de Janeiro, Brasilien. De Grünnen geiht torüch up dat Johr 1917. CEFET/RJ tem novo diretor geral Eleições para Direção-Geral do CEFET/RJ: DEBATE COM OS CANDIDATOS, portal Cefet/RJ, publicado em 4 de abril de 2011. CEFET/RJ tem novo diretor geral Ministro nomeia novo Diretor-Geral do CEFET/RJ: Professor Carlos Henrique Figueiredo Alves Diário oficial Página principal da TV Cefet/RJ, acessado em 14 de janeiro de 2011. Centro Federal de Educação Tecnológica de Minas Gerais. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de CEFET-RJ (Portugeesch)
Theia is de inoffizielle Naam vun en hypotheetschen Protoplanet, de na en Theorie vör ruchweg 4,5 Milliarden Johren mit de Protoeer tosamenstött is. Bi de Kollision schall na disse Theorie de Maand entstahn wesen. Theia sülvst is bi dat Begeevnis vullstännig tonichten maakt worrn. De Materie vun Theia hett sik na de Kollision in en Ümloopbahn üm de Eer sammelt, worut sik later denn de Maand formt hett. Na disse Theorie weer Theia ruchweg so groot as de Planet Mars un hett sik na den vun de Modellen as Trojaner in’n Lagrangepunkt L4 vun System Eer-Sünn billt, vördem se mit de Eer tosamenstött is. De Naam Theia för den hypotheetschen Planet is to’n eersten mol 2000 in en Arbeit vun A.N. Halliday bruukt worrn. He stammt ut de greekschen Mythologie. Dor weer Theia en Titansche, de de Maandgöddin Selene boren hett. De hypotheetsche Planet warrt mitünner ok as Orpheus betekent. Bi’n Vergliek vun de Isotopen in de Steens vun de Eer un vun’n Maand künn afleidt warrn, dat de gröttste Deel vun dat Material, worut de Maand tosamensett is, ut’n Eerdmantel stammt. Dat Material vun Theia hett ogenschienlich keen ännerte Isotopentosamensetten vun de Protoeer mit sik bröcht. Disse Ümstand kann
Torbjørn Getz Falkanger (* 8. Oktober 1927 in Trondheim; † 16. Juli 2013) weer en norweegsch Skispringer. Falkanger wurr 1949, 1950 un 1954 norweegsch Skisprungmeester; 1949 un 1950 wunn he dat prestigeträchtige Springen an’ Holmenkollen. 1952 wurr hüm de Holmenkollen-Medaille verleeht, de hööchst Utteeken in’ norweegschen Skisport. Bi de Nordisch Skiweltmeesterschap in Lake Placid reck he 1950 den fievten, 1954 in Falun den sössten Rang. Bi de Eröffnungsfier vun de Olympisch Winterspelen 1952 in Oslo wurr Falkanger de Ehre todeel, de Olympischen Eed to spreeken. In den olympischen Wettbewarf leeg he nah den eersten Dörgang up de Holmenkollenschanze noch in Führung un wunn an’ Sluss de Sülvermedaille achter sien Landsmann Arnfinn Bergmann. Nah en Stört bi dat Springen an’ Holmenkollen kunn he 1956 verletzungsbedingt nich an de Olympisch Winterspelen in Cortina d'Ampezzo deelnehmen un hett sien Loopbahn afslooten. Torbjørn Falkanger up Sports-Reference.com (engelsch) FIS-Statistik Nahroop
Lüttkörpers sünd in de Astronomie en Klass vun Himmelskörpers, de an’n 24. August 2006 vun de Internatschonale Astronoomsche Union (IAU) nee defineert un inföhrt worrn is. De Klass vun de Lüttkörpers faat Kometen, Asteroiden un Meteoroiden tosamen, de üm de Sünn kreist un – in’n Gegendeel to de Dwargplaneten – keen Kugelgestalt utbilln künnt, vunwegen dat jem dorto de Masse fehlt un dormit ok de nödige Gravitatschoon. Wenn en Lüttkörper in de Neeg vun de Sünn Materie verlütt un en Steert utbillt, warrt de as en Komeet betekent. Wieter weg vun de Sünn hett de Komeet aver normalerwies keen Steert un sütt in’t Feernrohr as scharp afgrenzten Körper ut. Denn is he vun en Asteroiden nich mehr ut’nanner to hollen. Is en Lüttkörper lütter as ’n poor Meter, seggt man dorto Meteoroid. Wiet weg vun de Eer sünd Meteoroiden to lütt, üm beobacht to warrn. Wenn de dorgegen in de Eerdatmosphäär kummt, lüücht he as’n hellen Meteor op, wat faken ok as Steernsnupp betekent warrt. De Överrest vun en Meteoroid, de nich vullstännig vergleiht un op de Eer opdrapen deit, warrt as Meteorit betekent. Lüttkörpers sünd in’t Sünnsystem vör allen in dree Rebeden kunzentreert: In’n Asteroidengördel twüschen de binneren eerdlieken
Peter Appleyard (* 26. Oktober 1928 in Cleethorpes, England; † 17. Juli 2013 in Eden Mills, Ontario) weer en kanaadsch Jazzmusiker (Vibraphon, Slagtüüch) vun britisch Herkunft. Appleyard, de as nautisch Instrumentenmaker arbeiten dee, speel in sien Freetiet Musik. He fung as Slagtüüchspeler in lokal Danzkapellen an, bevör he mit de Hawaiian Serenaders un verscheeden Jazzgruppen uptreeden dee. Wiels sien Wehrdeenst weer he Liddmaat vun en Luftwapen-Orchester. 1951 truck he nah Toronto, wo he to dat Vibraphon wessel. In sien Speel up dat Vibraphon sünd Inflooten vun Lionel Hampton un Terry Gibbs to erkennen. In de 1950er-Jahren speel he tonächst bi Billy O’Connor, denn in Bands um Calvin Jackson un in eegen Combos. Af Enn' vun de 1950er-Johren weer he ok faken in New York City as Gast. In den 1970er-Johren speel he regelmatig sowohl mit Benny Goodman un mit Peanuts Hucko. Van 1977 bit 1980 betrüe he de CBC-Feernsehshow Peter Appleyard Presents, in de he mit sien eegen Band wesseln Gäste vörstellen dee. Buterdem nehm he mit Ed Bickert un Rob McConnell as ok mit Slam Stewart un mit Skitch Henderson up. 1990 speel he för Concord Records twee Alben mit en All-Star-Besetten in, ünner annern mit Bucky Pizzarelli, Major
Maria Elena Camerin (* 21. März 1982 in Motta di Livenza, Provinz Treviso) is en ehmalge italieensch Tennisspelerin. Maria Elena Camerin speel siet 1997 as Profi up de WTA Tour. Se kunn dree Turniere in't Tennisdüppel winnen. De eerste Sieg gelung an' 2. Oktober 2005 in Guangzhou (China) mit hör Düppelpartnerin, de Swiezerin Emmanuelle Gagliardi un een Wekk later in Taschkent (Usbekistan) mit Émilie Loit (Frankriek). 2006 folg noch de Turniersieg in Cincinnati (USA) gemeensam mit Gisela Dulko ut Argentinien. All dree Titel wurrn up Hartplatz wunnen. In't Tenniseenzel hett se up de WTA-Tour kien Turniersiege haalt. Hör best Platzeeren in de Tenniseenzel-Weltranglist weer Rang 41 (Oktober 2004) un in de Düppel-Weltranglist Rang 33 (Juli 2006). Tüschen 2001 un 2005 keem Maria Elena Camerin fiev Mal in' Fed Cup för Italien to'n Insatz. Den eenzige Sieg reck se mit Roberta Vinci in't Tennisdüppel gegen Schweden. För Italien nehm se 2004 an de Olympisch Sömmerspelen in't Tennis (Eenzel) deel, verlor aber all in de tweet Runn gegen Amélie Mauresmo ut Frankriek. Maria Elena Camerin. Mehr Biller, Videos oder Audiodateien to’t Thema gifft dat bi Wikimedia Commons. WTA-Profil (engelsch) ITF-Profil (engelsch) Fed-Cup-Statistik von Maria Elena Camerin (engelsch)
Irwin Allan Rose (* 16. Juli 1926 in Brooklyn, New York; † 2. Juni 2015 in Deerfield, Massachusetts) weer en US-amerikaanisch Biochemiker. Rose is in en säkularen jöödsch Familie boren. He is de Söhn vun Ella (Greenwald), de ut en ungaarsch-jöödsch Öllernhuus stamm, un Harry Royze, de vun russisch-jöödsch Herkunft weer. 1952 kreeg Rose sien Doktertitel an de University of Chicago. He is Spezialist an dat Department of Physiology and Biophysics vun dat College of Medicine vun de University of California in Irvine. In dat Johr 2004 kreeg he den Nobelpries för Chemie för dat Opdecken vun de Ubiquitin-stüert Protein-Degeneratschoon, tosommen mit Aaron Ciechanover un Avram Hershko. Mit sien Fru Zelda, boren Budenstein, harr he veer Kinner. American Nobel laureate Irwin Rose dies Nobelprize.org - Irwin Rose Autobiography Irwin Allan Rose. Mehr Biller, Videos oder Audiodateien to’t Thema gifft dat bi Wikimedia Commons. Irwin Allan Rose up de Siet vun den Nobelpries (engelsch) Normdaten: GND: 1105682137 (OGND, AKS) | LCCN: nr2001047098 | VIAF: 17203224 | Wikipedia-Personensöök
De Naams vun Asteroiden un Kometen warrt in en Verfohren fastleggt, dat ut twee Stopen besteiht: Warrt so en Himmelskörper opdeckt, kriggt he toeerst en vörlöpigen Naam, de ut Tallen un Bookstaven besteiht. Disse Naam bargt normalerwies dat Datum vun’t Opdecken un en Kombinatschoon, de vun de Internatschonalen Astronoomschen Union (IAU) fastleggt is. Eerst wenn de Ümloopbahn vun en ne’en Asteroid nipp un nau bekannt un vun unafhangige Beobachters bestätigt worrn is, dröff de Opdecker en Naam vör dat Objekt vörslahn. De IAU vergifft den offiziell den Naam ünner Beachten vun verschedene Kriterien. Kometen warrt dorgegen jümmer na jemehrn Opdecker nöömt. Dat Schema, wona de vörlöpigen Naams billt warrt, baseert op öllere Systemen un sünd na un na verbetert worrn. Öllere Beteken passt dormit aver to de ne’eren. De vörlöpige Naam vun en nee opdeckten Komeet oder Asteroid warrt vun de IAU na dat Opdeckdatum op Grundlaag vun disse Bestanddelen fastleggt: Dat Johr vun’t Beobachten En Leerteken En Bookstaav, de den Halfmaand vun’t Opdecken betekent: vun’n 1. bit 15. Januar ist dat dat A, vun’n 16. Januar an en B un so wieter, bit opletzt de tweete Dezemberhälft mit en Y ophöört. Dat I warrt dorbi översprungen. En Tall bi